stanford-oval/wikipedia huggingface dataset:
ลิ่นจีน

| ลิ่นจีน |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Pholidota
วงศ์:: Manidae
สกุล:: Manis
สปีชีส์:: M.  pentadactyla
ชื่อทวินาม
Manis pentadactyla (Linnaeus, 1758)

ชนิดย่อย
 M. p. aurita Hodgson, 1836   M. p. pentadactyla Linnaeus, 1758     M. p. pusilla J. Allen, 1906

แผนที่แสดงการกระจายพันธุ์
ลิ่นจีน (อังกฤษ: Chinese pangolin; จีน: 中華穿山甲; ชื่อวิทยาศาสตร์: Manis pentadactyla) เป็นสัตว์เลี้ยงลูกด้วยนมชนิดหนึ่ง จำพวกลิ่น
รูปร่างลักษณะ

มีรูปร่างคล้ายสัตว์เลื้อยคลานจำพวกเหี้ยหรือจระเข้ ผิวหนังปกคลุมด้วยเกล็ดแข็งคล้ายสวมชุดเกราะ เล็บยาว เท้ามีรอยย่น ใต้ฝ่าเท้าไม่มีอุ้งเท้าหนา มีรูปร่างคล้ายลิ่นซุนดา (M. javanicus) แต่ว่าลิ่นจีนมีลำตัวบางและเล็กกว่าลิ่นซุนดา โดยหางของลิ่นจีนมีเกล็ดปกคลุมเพียง 14-17 เกล็ดเท่านั้น ในขณะที่ลิ่นซุนดามีเกล็ดปกคลุมมากถึง 30 เกล็ด และลิ่นจีนมีสีลำตัวที่เข้มกว่า
ขนาดเมื่อโตเต็มที่ มีความยาวลำตัวและหางประมาณ 44.0-48.0 เซนติเมตร ความยาวหาง 16.0-33.0 เซนติเมตร มีด้วยกัน 3 ชนิดย่อย (ดูในตาราง)
การกระจายพันธุ์

มีการกระจายพันธุ์ในเกาะไต้หวัน, ฮ่องกง, ตอนใต้ของจีน, เกาะไหหลำ, รัฐอัสสัม, รัฐสิกขิม, เนปาล, ภูฐาน, บังกลาเทศ, พม่า, เวียดนาม, ลาว และในประเทศไทยเคยมีรายงานพบที่อุทยานแห่งชาติดอยอินทนนท์ เมื่อปี พ.ศ. 2483 โดย Allen และ Coolidge แม้แต่ในปัจจุบัน ก็ถือเป็นสัตว์ที่หายากมากชนิดหนึ่งในประเทศไทย
นิเวศวิทยาและพฤติกรรม

หากินตามลำพัง มีสายตาไม่ดี กินบนพื้นดินเป็นหลัก เนื่องจากหางไม่แข็งแรงพอที่จะเกาะเกี่ยวบนต้นไม้ได้เหมือนลิ่นชนิดอื่น กินปลวกและมดเป็นอาหารหลัก โดยใช้เล็บที่แหลมคมตะกุยรังมดหรือปลวกตกใจหนีออกมาจากรัง จากนั้นจึงใช้ลิ้นที่ยาวและมีน้ำลายที่เหนียวเนอะตวัดเข้าปากกินเป็นอาหาร ออกมากินในเวลากลางคืน กลางวันจะนอนหลับพักผ่อน โดยจะขุดหลุมลึกประมาณ 3-4 เมตร เพื่อสร้างที่หลับนอน ออกลูกในช่วงฤดูหนาวหรือฤดูร้อน ลูกลิ่นจีนจะลืมตาเมื่ออายุได้ 9-10 วัน เมื่อแรกเกิดเกล็ดตามลำตัวจะมีลักษณะอ่อนนุ่ม มีน้ำหนักตัวประมาณ 200 กรัม และจะเพิ่มขึ้นเป็น 2 กิโลกรัม ในเวลา 150 วัน
มีสถานภาพเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
แดร็ก เรซ ไทยแลนด์

| แดร็ก เรซ ไทยแลนด์ |
| --- | --- |

Drag Race Thailand
ประเภท: เรียลลิตี้โชว์
สร้างโดย: รูพาล
เค้าโครงจาก: รูพาล'ส แดร็ก เรซ
พัฒนาโดย: Kantana Group
กรรมการ: อารยา อินทรา (1-2) ปันปัน นาคประเสริฐ (1-2)
ดนตรีแก่นเรื่องเปิด: "Drag Race Thailand" theme
ประเทศแหล่งกำเนิด: ประเทศไทย ! ไทย
ภาษาต้นฉบับ: ไทย
จำนวนฤดูกาล: 2
จำนวนตอน: 21
การผลิต
ผู้อำนวยการผลิต: ปิยะรัฐ กัลย์จาฤก
ออกอากาศ
เครือข่าย: ไลน์ทีวี ซีซั่น 1-2 ว้าว พรีเซนต์ พลัส ซีซั่น 3
แดร็ก เรซ ไทยแลนด์ (อังกฤษ: Drag Race Thailand) เป็นรายการเรียลลิตีโชว์ประกวดหา ไทยแลนด์แดร็กซูเปอร์สตาร์ของไทย เปิดโอกาสให้เหล่าผู้แข่งขันได้โชว์ต่างๆ ทั้งโชว์เต้น โชว์ลิปซิงค์  การแสดงต่างๆ และในเรื่องของการแต่งหน้าทำผม รวมไปถึงการตัดเย็บเสื้อผ้าขณะแข่งอีกด้วย โดยกันตนาซื้อลิขสิทธิ์รายการ "รูพาล'ส แดร็ก เรซ" (RuPaul's Drag Race) จากประเทศสหรัฐอเมริกา มาดัดแปลงและออกอากาศผ่านทางไลน์ทีวี กำหนดให้ผู้เข้าแข่งขันมีอายุตั้งแต่ 18 ปีขึ้นไป ซึ่งไม่จำกัดเพศและสัญชาติ
ในซีซันแรกได้ อารยา อินทรา มาเป็นพิธีกรดำเนินรายการ โดยตอนแรกกำหนดออกอากาศในวันที่ 15 กุมภาพันธ์ พ.ศ. 2561
พิธีกร

| พิธีกร | ซีซัน> 1 | ซีซัน> 2 | ซีซัน> 3 |
| --- | --- | --- | --- |
| อารยา อินทรา | ✔ | ✔ |  |
ปันปัน นาคประเสริฐ: ✔
กติกา

รอบมินิชาเลนจ์ เป็นรอบอุ่นเครื่องก่อนการแข่งขันจริง โดยเป็นการทำกิจกรรมตามโจทย์ที่กำหนดเอาไว้ ผู้ที่ชนะในรอบนี้จะได้สิทธิพิเศษความได้เปรียบในรอบการแข่งขันต่อไป
รอบแม็กซี่ชาเลนจ์ เป็นการแข่งขันเพื่อเก็บคะแนนไปรวมกับช่วงรันเวย์ โดยการแข่งขันในรอบนี้จะมีตั้งแต่การถ่ายภาพ การแสดง รวมไปถึงกิจกรรมต่างๆที่รายการได้กำหนดโจทย์มาให้ บางสัปดาห์อาจเป็นการออกแบบเครื่องแต่งกายเพื่อเดินโชว์ในรันเวย์
รอบรันเวย์ เป็นรอบที่ผู้เข้าแข่งขันทุกคนจะต้องออกแบบเครื่องแต่งกายเพื่อเดินบนแคทวอล์กโดยหัวข้อเครื่องแต่งกายจะเปลี่ยนแปลงไปในทุกสัปดาห์ ในกรณีที่มีการออกแบบเครื่องแต่งกายในช่วงแม็กซี่ชาเลนจ์ไว้แล้วจะมีการนำมาโชว์ในช่วงนี้ หลังจากนั้นจะมีการให้และรวบรวมคะแนนเพื่อหาผู้ชนะ ผู้ที่ทำผลงานได้ดีที่สุดจะเป็นผู้ชนะในสัปดาห์นั้นและได้รับรางวัลพิเศษ ส่วนผู้ที่ทำได้ไม่ดีอย่างน้อย 2 คนจะต้องมาแข่งลิปซิงค์ ใครที่สามารถลิปซิงค์ได้ดีกว่าจะได้ผ่านเข้ารอบต่อไป ส่วนผู้แพ้จะต้องตกรอบทันที ในบางสัปดาห์หลังจากการลิปซิงค์อาจไม่มีการคัดออกหรืออาจมีผู้ที่ตกรอบมากกว่าหนึ่งคนก็ได้
รอบไฟนัลรันเวย์ เป็นการแข่งขันครั้งสุดท้ายของผู้เข้ารอบที่เหลืออยู่ โดยการแข่งขันจะมีทั้งหมดสองช่วง โดยผู้ที่ชนะในรอบนี้จะได้เป็นแดร็กซูเปอร์สตาร์ของรายการ
ซีซัน

| ซีซัน | ออกอากาศครั้งแรก | ผู้ชนะเลิศ | รองชนะเลิศ | Miss Congeniality | ผู้เข้าแข่งขัน (เรียงตามลำดับคนออก) | จำนวนผู้แข่งขัน |
| --- | --- | --- | --- | --- | --- | --- |
| 1 | 15 กุมภาพันธ์ 2561 | Natalia Pliacam |  Année Maywong  Dearis Doll | B Ella |  Meannie Minaj,  Bunny Be Fly,  Morrigan,  Petchra,  Amadiva และ  JAJA,  B Ella | 10 |
| 2 | 11 มกราคม 2562 | Angele Anang |  Kana Warrior  Kandy Zyanide | Maya B'Haro |  M Stranger Fox,  Silver Sonic,  Katy Killer,  Maya B’haro,  Mocha Diva,  Miss Gimhuay (ถูกตัดสิทธิ์),  Genie,  Tormai,  Srimala,  Bandit และ  Vanda Miss Joaquim | 14 |
| 3 | 16 ตุลาคม 2567 | Frankie Wonga | Zepee Gawdland Spicy Sunshine | Benze Diva | Nane Sphera, Gigi Ferocious, Siam Phusri, Benze Diva Shortgun, Kara Might, Srirasha Hotsauce | 11 |
แหล่งข้อมูลอื่น

Facebook
Twitter
LINE TV เก็บถาวร 2018-06-12 ที่ เวย์แบ็กแมชชีน
ไททานิก 2

| --- | --- |

ประวัติ

ชื่อ: ไททานิก 2
เจ้าของ: Blue Star Line Pty. Ltd., บริสเบน, ประเทศออสเตรเลีย
อู่เรือ: CSC Jinling, หนานจิง
มูลค่าสร้าง: 500 ล้านดอลลาร์สหรัฐ (ประมาณ)
ลักษณะเฉพาะ
ชั้น::  ตีความแบบปัจจุบันเป็นเรือเดินสมุทรชั้น โอลิมปิก
ขนาด (ตัน)::  แม่แบบ:GT (ประมาณ)
ความยาว::  269.15 เมตร (883.0 ฟุต)
ความกว้าง::  32.2 เมตร (105 ฟุต 8 นิ้ว)
ความสูง::  53.35 เมตร (175.0 ฟุต)
กินน้ำลึก::  7.5 เมตร (24 ฟุต 7 นิ้ว) (ปกติ)  7.926 เมตร (26 ฟุต 0 นิ้ว) (สูงสุด)
ความลึก::  19.74 เมตร (64.8 ฟุต)
ดาดฟ้า::  10
ระบบพลังงาน::  2 × Wärtsilä 12V46F  2 × Wärtsilä 8L46F  48,000 กิโลวัตต์ (64,000 แรงม้า) (ผสม)
ระบบขับเคลื่อน::  ดีเซล-ไฟฟ้า; azimuth thruster สามอัน; (3 × 10 MW)
ความเร็ว::  24 นอต (44 กิโลเมตรต่อชั่วโมง; 28 ไมล์ต่อชั่วโมง) (สูงสุด)[ต้องการอ้างอิง]
ความจุ::  1,680 (ความจุสองเท่า); 2,435 (สูงสุด)
ลูกเรือ::  900
ไททานิก 2 (อังกฤษ: Titanic II) เป็นแบบแผนเรือเดินสมุทรที่จะทำหน้าที่เป็นแบบจำลองของอาร์เอ็มเอส ไททานิกในปัจจุบัน เรือใหม่มีแผนว่าจะรองรับตันกรอส (GT) ที่ 56,000 ในขณะที่เรือดั้งเดิมมีระวางน้ำหนักของเรือ (GRT) ประมาณ 46,000 ไคลฟ์ พาลเมอร์ (Clive Palmer) มหาเศรษฐีชาวออสเตรเลีย เป็นผู้ประกาศโปรเจกต์นี้ในเดือนเมษายน ค.ศ. 2012 ในฐานะเรือธงที่ได้รับการนำเสนอของบริษัทเรือสำราญ Blue Star Line Pty. Ltd. แห่งบริสเบน ประเทศออสเตรเลีย เดิมตั้งใจเปิดใช้งานใน ค.ศ. 2016 แต่ล่าช้าถึง ค.ศ. 2018 แล้วล่าไปอีกถึง ค.ศ. 2022 โดยมีการดำเนินการพัฒนาโปรเจกต์ต่อในเดือนพฤศจิกายน ค.ศ. 2018 หลังประสบกับรอยร้าวที่เกิดขึ้นใน ค.ศ. 2015 โดยมีที่มาจากข้อพิพาททางการเงิน ซึ่งส่งผลต่อเงินลงทุนโปรเจกต์ไป 500 ล้านดอลลาร์สหรัฐ
แหล่งข้อมูลอื่น

เว็บไซต์ทางการของ Blue Star Line
ทัศนศักดิ์ ถนอมสิทธิ์

| ทัศนศักดิ์ ถนอมสิทธิ์ |
| --- | --- |
ชื่ออื่น: กานต์ ทศน
เกิด: 1 มกราคม พ.ศ. 2544 (24 ปี)
จุดกำเนิด:  จังหวัดกาฬสินธุ์ ประเทศไทย
ส่วนสูง: 1.77 เมตร (5 ฟุต 9 1⁄2 นิ้ว)
น้ำหนัก: 70 กิโลกรัม
อาชีพ: นักร้อง นักแสดง พิธีกร นายแบบ
ปีที่แสดง: พ.ศ. 2556-ปัจจุบัน
ทัศนศักดิ์ ถนอมสิทธิ์ ชื่อเล่น กานต์ รู้จักกันในชื่อ กานต์ ทศน เกิดเมื่อวันที่ 1 มกราคม พ.ศ. 2544 เป็นนักแสดงชาวไทย มีชื่อเสียงมาจากการเข้าร่วมประกวดความสามารถในรายการ The Trainer ปั้นฝันสนั่นเวที ปี 5 เมื่อ พ.ศ. 2556 โดยผ่านเข้ารอบ 16 คนสุดท้าย เป็นตัวแทนทีมโจอี้บอย
ประวัติ

กานต์ ทศน หรือ กานต์ ทัศนศักดิ์ ถนอมสิทธิ์ เกิดวันที่ 1 มกราคม พ.ศ.2544 ที่ตำบลขมิ้น อำเภอเมืองกาฬสินธุ์ จังหวัดกาฬสินธุ์ จบการศึกษาที่โรงเรียนกาฬสินธุ์พิทยาสรรพ์ จังหวัดกาฬสินธุ์ ไต่เต้าสู่ฝ่าฟันตามความฝันจนกว่าจะประสบความสำเร็จ จนเป็นที่รู้จักในเพลงลูกทุ่งฮิต คาถาขุนแผน (หลวงพ่อกวย)
โดยในวัยเด็ก กานต์ ทศน เป็นเด็กที่ชอบการร้องเพลงและฟังเพลงลูกทุ่งเป็นอย่างมาก และเริ่มแต่งเพลงเองตั้งแต่อยู่ป.6 และเขาก็ไม่ทิ้งความฝันที่จะเดินเข้าวงการเพลง ซึ่งเมื่อช่วงวัย 12 ปี ในปี 2556 กานต์ เดินทางมากรุงเทพกับเงิน 300 บาท เพื่อเข้าประกวดรายการ The Trainer ปั้นฝันสนั่นเวที ปี 5
ซึ่งในการเข้าประกวดครั้งนั้น ก็ถือเป็นความสำเร็จหนึ่งก้าวที่ กานต์ ทำได้ เพราะเขาได้รางวัลเทพบุตรลูกทุ่งสุดเท่ห์เสน่ห์เย้ายวนใจมาครอง โดยในการประกวดครั้งนั้น กานต์ ได้นักร้องลูกทุ่งระดับตำนาน ยิ่งยง ยอดบัวงาม เป็นคู่ร้องในครั้งนั้น
จากนั้นในปี พ.ศ. 2557  กานต์ ได้เจ้าประกวดสิงห์ไลฟ์ จนได้เจอกับ อาจารย์กานต์ ใหญ่สว่าง เจ้าของค่าย Music Factor และเป็นโปรดิวเซอร์ในเพลงนี้ และนั้นเองคือจุดเริ่มต้นการทำเพลงของ กานต์ เพราะอาจารย์ได้ชวนเขามาทำเพลง ในนามวง The Pharmacy และเป็นที่มาของเพลง ด้วยความเต็มใจ และ เสียเพื่อน
ผลงานเพลง

| ปี | รายชื่อเพลง | หมายเหตุ |
| --- | --- | --- |
| 2560 | แอบฮัก | Ft. แป้ง ดาราภรณ์ |
| 2562 | ฮักบ่มีสถานะ |  |
| 2563 | อสูรกาย |  |
| 2563 | พ่ายฮัก |  |
| 2563 | อาวุธรัก | Ft. แพมมี่ ใบข้าว ไทบ้านเดอะซีรีส์ |
| 2563 | บ่ดื้อจังได๋ลูกไผ๋เจ้าว่า | Ft. ใบข้าว ไทบ้านเดอะซีรีส์ |
| 2565 | คาถาขุนแผน (หลวงพ่อกวย) |  |
| 2565 | เจ้าเงาะ | Ft. กวาง จิรพรรณ |
| 2565 | บ่ทันเฮ็ดใจ | Ost. นางฟ้าลำแคน |
| 2565 | กิมมิคเสกรัก |  |
| 2566 | มนต์พระกาฬ (หลวงพ่อกวย) |  |
| 2566 | นาคานาคราช |  |
| 2566 | หนุมานโชคพันล้าน (หลวงปู่มหาศิลา) |  |
| 2566 | พระลักษณ์ฮักนางไอ่ | Ft. ยูกิ ไหทองคำ |
| 2566 | บารมีพ่อครู (หลวงพ่อเดิม) |  |
| 2566 | เวสสุวรรณทันใจ (วัดคันธาราม ทุ่งอ้อ) |  |
| 2567 | ถ้าโลกมันกลมทำไมเธอถึงไม่วนกลับมา |  |
| 2567 | พระพุทธเจ้า 5 พระองค์ (หลวงปู่มหาศิลา) |  |
| 2567 | นะพระแม่โพสพ (วัดเขาไม้แดง) |  |
| 2567 | ดินแดนแห่งธรรม | Ft. ใบข้าว ไทบ้านเดอะซีรีส์ Ost. ภูลังกา |
ผลงานละครโทรทัศน์

| ปี | เรื่อง | รับบท | ออกอากาศ |
| --- | --- | --- | --- |
| 2563 | นางฟ้าลำแคน | แมน ขอนเนียม | ช่องวัน 31 |
| 2565 | ทายาทพันธุ์ข้าวเหนียว | กานต์ | ช่องวัน 31 |
| 2567 | ภูลังกา | เมฆ | ช่องวัน 31 |
| 2567 | ดั่งธรณี | หาญ | ช่องวัน 31 |
| 2567 | เทียนซ่อนแสง | ยิ่งยศ | ช่องวัน 31 |
ผลงานภาพยนตร์

| ปี | เรื่อง | รับบท | ช่อง | หมายเหตุ |
| --- | --- | --- | --- | --- |
| 2562 | หน้าฮ่าน |  |  |  |
แหล่งข้อมูลอื่น

ทัศนศักดิ์ ถนอมสิทธิ์ ที่อินสตาแกรม
ซัลบาดอร์ อาเยนเด

| ซัลบาดอร์ อาเยนเด |
| --- | --- |


ประธานาธิบดีชิลีคนที่ 28
ดำรงตำแหน่ง 3 พฤศจิกายน ค.ศ. 1970 – 11 กันยายน ค.ศ. 1973
ก่อนหน้า: เอดัวร์โด เฟรย์ มอนตัลบา
ถัดไป: เอากุสโต ปิโนเช
ประธานรัฐสภาชิลีคนที่ 56
ดำรงตำแหน่ง 27 ธันวาคม ค.ศ. 1966 – 15 พฤษภาคม ค.ศ. 1969
ก่อนหน้า: โตมัส เรเยส บิกุญญา
ถัดไป: โตมัส ปาโบล เอลอร์ซา
รัฐมนตรีว่าการกระทรวงสาธารณสุขและสวัสดิการสังคม
ดำรงตำแหน่ง 28 สิงหาคม ค.ศ. 1938 – 2 เมษายน ค.ศ. 1942
ประธานาธิบดี: อาร์ตูโร อาเลซันดริ ปัลมา เปโดร อากีร์เร เซร์ดา
ก่อนหน้า: มิเกล เอเชบาร์เน ริโอล
ถัดไป: เอดัวร์โด เอสกูเดโร ฟอร์รัสตัล
 
ข้อมูลส่วนบุคคล
เกิด: ซัลบาดอร์ กิเยร์โม อาเยนเด โกเซนส์ 26 มิถุนายน ค.ศ. 1908(1908-06-26) ซานเตียโก ชิลี
เสียชีวิต: 11 กันยายน ค.ศ. 1973(1973-09-11) (65 ปี) ซานเตียโก ชิลี
ที่ไว้ศพ: เซเมนเตริโอเฆเนรัลเดซานเตียโก
เชื้อชาติ: ชิลี
พรรคการเมือง: พรรคสังคมนิยมชิลี
การเข้าร่วม พรรคการเมืองอื่น: เอกภาพประชาชน
คู่สมรส: ออร์เตนเซีย บูซิ (สมรส 1940)
บุตร: เบอาตริซ อาเยนเด (ค.ศ. 1943–1977) การ์เมน ปัซ อาเยนเด (เกิด ค.ศ. 1944) อิซาเบล อาเยนเด (เกิด ค.ศ. 1945)
ความสัมพันธ์: ตระกูลอาเยนเด
ศิษย์เก่า: มหาวิทยาลัยแห่งชาติชิลี
วิชาชีพ: แพทย์ ข้าราชการพลเรือน
ลายมือชื่อ: 
เว็บไซต์: มูลนิธิซัลบาดอร์ อาเยนเด

ซัลบาดอร์ กิเยร์โม อาเยนเด โกเซนส์ (สเปน: Salvador Guillermo Allende Gossens; 26 มิถุนายน ค.ศ. 1908 – 11 กันยายน ค.ศ. 1973) เป็นนักการเมืองและแพทย์ชาวชิลี ผู้ดำรงตำแหน่งประธานาธิบดีชิลีระหว่างปี 1970-1973 อาเยนเดเป็นผู้ร่วมก่อตั้งพรรคสังคมนิยมชิลี และถือว่าเป็นผู้นำประเทศที่เป็นมาร์กซิสต์คนแรกที่ได้รับเลือกตั้งในประเทศเสรีประชาธิปไตย
ในวันที่ 11 กันยายน 1973 กองทัพชิลีได้ก่อรัฐประหารยึดอำนาจจากรัฐบาลของอาเยนเด อาเยนเดได้กล่าวสุนทรพจน์ครั้งสุดท้ายทางวิทยุจากทำเนียบประธานาธิบดีระหว่างที่กองทัพได้ล้อมทำเนียบ ก่อนจะกระทำอัตวินิบาตกรรมด้วยปืนเอเค 47 หลังจากการยึดอำนาจจากอาเยนเด ชิลีมีรัฐบาลเผด็จการทหารที่นำโดยเอากุสโต ปิโนเชจนถึงปี 1990
แหล่งข้อมูลอื่น

Photos of the public places named in homage to the President Allende all around the world
Salvador Allende's "Last Words". Spanish text with English translation. The transcript of the last radio broadcast of Chilean President Salvador Allende, made on 11 September 1973, at 9:10 am. MP3 audio available here เก็บถาวร 2009-09-30 ที่ เวย์แบ็กแมชชีน.
Caso Pinochet. While nominally a page about the Pinochet case, this large collection of links includes Allende's dissertation and numerous documents (mostly PDFs) related to the dissertation and to the controversy about it, ranging from the Cesare Lombroso material discussed in Allende's dissertation to a collective telegram of protest over Kristallnacht signed by Allende (สเปน).
An Interview with Salvadore Allende: President of Chile , interviewed by Saul Landau, Dove Films, 1971, 32 min. (previously unreleased):
Video (Spanish with English subtitles) in El Clarin de Chile. (Alternative location at Google Video)
11 September 1973, When US-Backed Pinochet Forces Took Power in Chile – video report by Democracy Now!
Why Allende had to die, 2013 reprint of a story from March 1974, by Gabriel Garcia Marquez
| ก่อนหน้า> ตำแหน่งทางการเมือง  | ตำแหน่งทางการเมือง  | ซัลบาดอร์ อาเยนเด> ตำแหน่งทางการเมือง  | ตำแหน่งทางการเมือง  | ถัดไป> ตำแหน่งทางการเมือง  |
| --- | --- | --- | --- | --- |
| สมัยก่อนหน้า มิเกล เอเชบาร์เน | รัฐมนตรีว่าการกระทรวงสาธารณสุข และสวัสดิการสังคม ค.ศ. 1939–1942 | สมัยต่อมา เอดัวร์โด เอสกูเดโร |  |  |
| สมัยก่อนหน้า โตมัส เรเยส | ประธานรัฐสภาชิลี ค.ศ. 1966–1969 | สมัยต่อมา โตมัส ปาโบล |  |  |
| สมัยก่อนหน้า เอดัวร์โด เฟรย์ มอนตัลบา | ประธานาธิบดีชิลี 3 พฤศจิกายน ค.ศ. 1970 – 11 กันยายน ค.ศ. 1973 | สมัยต่อมา เอากุสโต ปิโนเช |  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ชิลี  สเปน  ฝรั่งเศส  BnF data  อาร์เจนตินา  กาตาลุญญา  เยอรมนี  อิสราเอล  ฟินแลนด์  สหรัฐ  สวีเดน  ญี่ปุ่น  เช็กเกีย  ออสเตรเลีย  กรีซ  เกาหลี  เนเธอร์แลนด์  โปแลนด์ 2  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  NARA  SNAC  IdRef
ประชาไท

| --- | --- |
โลโก้ประชาไท ตั้งแต่ พ.ศ. 2567
คําขวัญ: สื่ออิสระที่วางใจได้เพื่อประชาธิปไตย
ก่อตั้ง: พ.ศ. 2547
ผู้ก่อตั้ง: จอน อึ๊งภากรณ์
ประเภท: องค์การไม่แสวงหาผลกำไร
สถานะตามกฎหมาย: องค์การไม่แสวงหาผลกำไร
ที่ตั้ง: กรุงเทพ, ประเทศไทย
ผู้จัดการทั่วไป: พงพัน ชุ่มใจ
หัวหน้าบรรณาธิการ: ทีวริต มณีชัย
เว็บไซต์: prachatai.com
ประชาไท เป็นหนังสือพิมพ์ออนไลน์ ก่อตั้งเมื่อ พ.ศ. 2547 โดย จอน อึ๊งภากรณ์ นำเสนอข่าวสารทั่วไป โดยเฉพาะที่เกี่ยวกับสังคม การเมือง สิทธิมนุษยชน บทสัมภาษณ์และข้อเขียนของนักวิชาการ นักเคลื่อนไหว องค์กรสิทธิ และองค์กรพัฒนาเอกชน ผู้อำนวยการปัจจุบันคือ จีรนุช เปรมชัยพร บรรณาธิการคือ ชูวัส ฤกษ์ศิริสุข และบรรณาธิการบริหารคือ เทวฤทธิ์ มณีฉาย
ประชาไท (เฉพาะ prachathai.com) เป็นเว็บไซต์ที่มีผู้เข้าชมจากประเทศไทยมากเป็นอันดับที่ 3,889 (19 กันยายน 2557) จากการจัดอันดับโดยอะเล็กซา
ประวัติ

ประชาไทริเริ่มโดยแนวคิดของ จอน อึ๊งภากรณ์ ซึ่งต้องการทำสื่อที่เป็นอิสระไม่ถูกควบคุมโดยหน่วยงานภาครัฐ หลังจากได้เห็นตัวอย่างสื่อในประเทศฟิลิปปินส์ ชื่อ มินดานิวส์ จอนจึงเริ่ม โครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน เมื่อวันที่ 1 มิถุนายน พ.ศ. 2547 โดยได้รับเงินทุนสนับสนุนจากสำนักงานกองทุนสนับสนุนการสร้างเสริมสุขภาพ (สสส.) และสถาบันพัฒนาองค์กรชุมชน (พอช.) ในภายหลังยังได้รับเงินอุดหนุนเพิ่มเติมจากมูลนิธิร็อกเกอะเฟลเลอร์ และ Open Society Institue
ประชาไทเริ่มเผยแพร่ข้อมูลผ่านทางเว็บไซต์ครั้งแรกเมื่อ 6 กันยายน พ.ศ. 2547
ในระยะเริ่มต้นประชาไทจดทะเบียนเป็นนิติบุคคลในชื่อ คณะบุคคล ร่วมดำเนินโครงการวารสารข่าวทางอินเทอร์เน็ตเพื่อการศึกษาและสุขภาวะของชุมชน ในภายหลังได้จดทะเบียนเป็นมูลนิธิชื่อว่า "มูลนิธิสื่อเพื่อการศึกษาของชุมชน"  มีนายเกษม ศิริสัมพันธ์ เป็นประธานมูลนิธิ
ชื่อประชาไทในภาษาไทยมักถูกสะกดผิดเป็น "ประชาไทย" ส่วนชื่อในภาษาอังกฤษใช้ว่า "Prachatai"
ส่วนต่าง ๆ

บล็อกกาซีน ข้อเขียนจากคอลันนิสต์และบล็อกเกอร์ต่าง ๆ
ประชาไทใส่เสียง  เล่าข่าวทางวิทยุออนไลน์
บ้านเมืองไม่ใช่ของเรา รายการโทรทัศน์ออนไลน์
Prachatai English (ประชาไทฟุดฟิด) ข่าวฉบับภาษาอังกฤษ
นักข่าวพเนจร  รายงานข่าวโดยประชาชน (ผู้สื่อข่าวพลเมือง)
บุคคลแห่งปี

เว็บไซต์ประชาไทตีพิมพ์รายงานพิเศษที่เขียนขึ้นครั้งแรกในปี 2559
| ปี | ผู้ที่ได้รับ | ผู้ที่ได้รับการพิจารณา | อ้างอิง |
| --- | --- | --- | --- |
| 2559 | นริศราวัลถ์ แก้วนพรัตน์ ต่อสู้เรียกร้องความเป็นธรรมให้ พลทหารวิเชียร เผือกสม | - |  |
| 2560 | ‘กลุ่มคนรักหลักประกันสุขภาพ’  บุญยืน ศิริธรรม นายกสมาคมสหพันธ์องค์กรผู้บริโภค กรรณิการ์ กิจติเวชกุล รองประธานกลุ่มศึกษาข้อตกลงเขตการค้าเสรีภาคประชาชน นิมิตร์ เทียนอุดม ผู้อำนวยการมูลนิธิเข้าถึงเอดส์ นพ.สุรพงษ์ สืบวงศ์ลี ผู้ผลักดันหลักประกันสุขภาพ | - |  |
| 2561 | RAP AGAINST DICTATORSHIP |  กลุ่ม ‘คนอยากเลือกตั้ง’  เอกชัย หงส์กังวาน  พรรคอนาคตใหม่, พรรคสามัญชน, พรรคเกียน |  |
| 2562 | 'กลุ่มผู้ลี้ภัยทางการเมือง'  สุรชัย ด่านวัฒนานุสรณ์ ชัชชาญ บุปผาวัลย์ หรือ ”สหายภูชนะ” และ ไกรเดช ลือเลิศ หรือ “สหายกาสะลอง”  สยาม ธีรวุฒิ หรือ สหายข้าวเหนียวมะม่วง ชูชีพ ชีวะสุทธิ์ หรือ ลุงสนามหลวง และกฤษณะ ทัพไทย หรือ สหายยังบลัด  วงไฟเย็น ประกอบด้วย ไตรรงค์ สินสืบผล หรือ ขุนทอง นิธิวัต วรรณศิริ หรือ จอม ปริญญา ชีวินกุลปฐม หรือ พอร์ท รมย์ชลี สมบูรณ์รัตนกูล หรือ แยม  จรรยา ยิ้มประเสริฐ จรัล ดิษฐาอภิชัย และอั้ม เนโกะ  สมศักดิ์ เจียมธีรสกุล | - |  |
| 2563 | ทิวากร วิถีตน ผู้สวมเสื้อ 'เราหมดศรัทธาสถาบันกษัตริย์แล้ว' |  อานนท์ นำภา  ‘ราษฎร’  iLaw  คณากร เพียรชนะ  'นักเรียนเลว'  พระบาทสมเด็จพระวชิรเกล้าเจ้าอยู่หัว  เอกชัย หงส์กังวาน |  |
| 2564 | "ป้าเป้า" วรวรรณ แซ่อั้ง ม้าอารีแนวหน้าของเหล่าเยาวรุ่นกับวีรกรรมสุดต๊าชชชช |  เพนกวิน พริษฐ์ ชิวารักษ์  ขบวนการปฏิรูปสถาบันกษัตริย์  ทะลุแก๊ซ หรือทะลุแก๊ส  ศูนย์ทนายความเพื่อสิทธิมนุษยชน |  |
เว็บบอร์ดประชาไท

เว็บบอร์ดประชาไท เป็นพื้นที่แยกต่างหากจากหนังสือพิมพ์ประชาไท ที่ www.prachataiwebboard.com เปิดเพื่อให้สาธารณะแลกเปลี่ยนกันเรื่องสังคมและการเมือง
เว็บบอร์ดประชาไทปิดตัวลงเมื่อ 31 กรกฎาคม 2553 โดยจีรนุช เปรมชัยพร ให้เหตุผลในจดหมายถึงผู้อ่านและสมาชิกเว็บบอร์ดว่าเป็นเพราะสถานการณ์การจับกุมผู้โพสต์แสดงความคิดเห็นในพื้นที่ออนไลน์เกิดขึ้นอย่างต่อเนื่องในช่วงดังกล่าว ทั้งที่เป็นข่าวและไม่เป็นข่าวจากข้อกล่าวหา “เป็นภัยต่อความมั่นคงของชาติ”  ด้วยพ.ร.บ.ว่าด้วยการกระทำความผิดเกี่ยวกับคอมพิวเตอร์, พ.ร.ก.สถานการณ์ฉุกเฉิน และกฎหมายอาญามาตรา 112
ทุนสนับสนุน

ตลอดการดำเนินงาน ประชาไทได้แจ้งบนเว็บไซต์ว่าได้รับเงินบริจาคจากหลายแหล่ง สำนักข่าวอิศราอ้างว่า ประชาไทได้รับเงินบริจาคส่วนหนึ่งจากกองทุนเงินบริจาคเพื่อประชาธิปไตย (National Endowment for Democracy) ซึ่งเป็นองค์กรที่ได้รับเงินทุนสนับสนุนจากกระทรวงการต่างประเทศสหรัฐ นอกจากนี้ ยังรับเงินบริจาคจากมูลนิธิโอเพนโซไซตีของจอร์จ โซรอส อีกด้วย
ดูเพิ่ม

วิกิซอร์ซมีงานที่เกี่ยวข้องกับ คำพิพากษาศาลแพ่ง ในคดีหมายเลขแดงที่ 1612/2553 (คดีปิดเว็บไซต์ประชาไท)
แหล่งข้อมูลอื่น

หนังสือพิมพ์ประชาไท
เกี่ยวกับประชาไท
ประชาไทออนไลน์ทางยูทูบ
บทสัมภาษณ์ ชูวัส ฤกษ์ศิริสุข บรรณาธิการประชาไท โดย โอเพ่น เมื่อ 13 กันยายน พ.ศ. 2549
| ด ค ก หนังสือพิมพ์ในประเทศไทย |
| --- | --- |
รายวัน:  สยามรัฐ  ไทยรัฐ  เดลินิวส์  แนวหน้า  ข่าวสด  เอเอสทีวีผู้จัดการ  มติชน  ไทยโพสต์  พิมพ์ไทย 
ธุรกิจ:  ประชาชาติธุรกิจ  ฐานเศรษฐกิจ  กรุงเทพธุรกิจ  ข่าวหุ้นธุรกิจ  ทันหุ้น  สยามธุรกิจ  ดอกเบี้ยธุรกิจ  ยวดยาน 
กีฬา:  สตาร์ซอคเก้อร์รายวัน  สยามกีฬารายวัน  สปอร์ตพูล  สปอร์ตแมน  ฟุตบอลพูลฉบับตลาดลูกหนัง  มวยสยาม มวยเด็ด 
ท้องถิ่น:  พุทธสาสนา  ไทยนิวส์  เชียงใหม่นิวส์  โฟกัสภาคใต้  สมิหลาไทมส์  เสียงใต้  ทางไท  ปราการนิวส์  นิวส์ทูเดย์  ชลบุรีนิวส์  บรรพตนิวส์ 
ภาษาอังกฤษ:  บางกอกโพสต์  เดอะเนชั่น 
ภาษาจีน:  ตงฮั้วยิดเป้า  ซิงเสียนเยอะเป้า  จีนสากล  เกียฮั้วตงง้วน (ศิรินคร)  ซิงจงเอี๋ยน  เอเชียนิวส์ไทม์ 
ภาษาญี่ปุ่น:  บางกอกชูโฮ 
ออนไลน์:  สยามรัฐ  ไทยรัฐ  เดลินิวส์  แนวหน้า  ข่าวสด  มติชน  ประชาไท  ประชาธรรม  บ้านเมือง  โลกวันนี้  ผู้จัดการออนไลน์  คมชัดลึก  ประชาชาติธุรกิจออนไลน์ 
ในอดีต:  บางกอกรีคอเดอ  ไทย  กรุงเทพเดลิเมล์  ดรุโณวาท  ข่าวราชการ (ค็อต)  จีนโนสยามวารศัพท์  สยามออบเซิร์ฟเวอร์  ประชาชาติรายวัน  ดาวสยาม  เจ้าพระยา  สยามโพสต์  สื่อธุรกิจ  วัฏจักรรายวัน  คู่แข่ง  โลกกีฬา  คิกออฟ  เสรีรายวัน  ผู้จัดการรายวัน  กรุงเทพธุรกิจ บิซวีค  ประชาทรรศน์  เดลีเอ็กซ์เพรส  ไทยเรดนิวส์  มหาประชาชนสุดสัปดาห์  ผู้จัดการรายสัปดาห์  โลกวันนี้  บ้านเมือง  นิว)108  ฮอตสกอร์  โพสต์ทูเดย์  เอ็มทูเอฟ  แร็บบิดทูเดย์  คมชัดลึก  อะเดย์บุลเลตติน  บีแอลที  สยามบันเทิง  มายาแชนแนล  สยามดารา  ดาราเดลี  ซูเปอร์บันเทิง  ตลาดวิเคราะห์ 
องค์กร:  สมาคมหนังสือพิมพ์แห่งประเทศไทย ในพระบรมราชูปถัมภ์  สมาคมนักข่าวนักหนังสือพิมพ์แห่งประเทศไทย  สมาคมหนังสือพิมพ์ส่วนภูมิภาคแห่งประเทศไทย  สภาการหนังสือพิมพ์แห่งชาติ 
 หนังสือพิมพ์  บรอดชีต  แท็บลอยด์  ฐานันดรที่สี่  วันนักข่าว  หมวดหมู่:หนังสือพิมพ์ในประเทศไทย
รถยก

รถยก เป็นรถที่ใช้สำหรับยกและขนย้ายสิ่งของ รถยกสมัยใหม่ได้ถูกพัฒนาขึ้นเมื่อ พ.ศ. 2463 ในปัจจุบันรถยกถือเป็นสิ่งจำเป็นอย่างหนึ่งที่ใช้ในโรงงานอุตสาหกรรม และคลังสินค้า เป็นการช่วยลดเวลาการทำงาน ทุ่นแรงยกและการเคลื่อนย้าย ลดการบาดเจ็บจากการยกของหนัก และลดการจ้างมนุษย์ ลักษณะโดยทั่วไปของรถยกมี แท่งเหล็กยื่นออกมาจากโครงสร้างหลักของตัวรถเรียกว่า งา เพื่อใช้สำหรับวางและยกสิ่งของ เพื่อทำการเคลื่อนย้าย โดยอาศัยกลไกการทำงานในรูปแบบต่างๆ
ประวัติ

ในสมัยสงครามโลกครั้งที่ 1 มีส่วนสำคัญในการที่จะพัฒนาการยกแท่นรองฐานปืนด้วยระบบไฟฟ้าในการยก เนื่องจากความจำเป็นและสะดวกในการใช้งาน ได้มีการคิดค้นพัฒนาเพิ่มในด้านของการยกและขนย้ายลูกระเบิดให้เป็นไปด้วยความนิ่มนวลและมีความปลอดภัยมากขึ้น จึงได้พัฒนาใช้ทั้งแบบเชิงกล และรถยกใช้ไฟฟ้าขึ้นมาด้วย
รถยกรุ่นแรกจะเป็นแบบง่าย ๆ ไม่ใช้ระบบไฮดรอลิคในการยก ไม่มีงา แต่ใช้รอกเป็นตัวดึงโซ่และยก ยกได้ไม่สูงมากนัก ไม่ใช้คนนั่งขับ
ปี พ.ศ. 2460 ได้มีการพัฒนารถยกที่ใช้คนนั่งขับ โดย บริษัท Clark จำกัด เรียกว่า TruckTracter แต่เป็นการผลิตเพื่อใช้งานของ Clark เอง
ในอีก 6 ปีต่อมา บริษัท Yale ได้ผลิตรถยกแบบใช้ไฟฟ้า และมีงาใช้ในการยกขึ้นมา การยกขึ้น-ลง ใช้แบบ Ratchet & Pinion หรือการใช้เฟืองและสปริงช่วยในการหมุนเพื่อผ่อนแรงยก
การใช้งานรถยกในสมัยนั้นยังเป็นไปแบบไม่แน่นอนจนได้มีการพัฒนาแท่นวางสินค้าขึ้นอย่างมีมาตรฐานในปี พ.ศ. 2473 เป็นจุดเปลี่ยนที่ทำให้มีการพัฒนารถยกเรื่อยมาจนถึงปัจจุบัน อย่างไรก็ตามการพัฒนารถยกเป็นไปแบบก้าวกระโดด ในช่วงสงครามโลกครั้งที่ 2 ความต้องการด้านอุปโภคและยุทธภัณท์ สูงขึ้นหลายเท่าตัว เป็นแรงผลักดันให้มีการเร่งพัฒนาการขนย้ายโดยเฉพาะการขนย้ายด้วยรถยก ส่วนรถยกที่ใช้ไฟฟ้าได้สร้างแบตเตอรี่สามารถใช้งานได้ 8 ชั่วโมงติดต่อกันโดยไม่ต้องประจุไฟใหม่
ต่อมาจึงได้พัฒนาด้านความปลอดภัยให้แก่คนขับขึ้นด้วยการทำกรงเหล็กป้องกันสิ่งของตกใส่คนขับ
ฟุตบอลชิงแชมป์แห่งชาติอาเซียน 2018

| --- | --- |

รายละเอียดการแข่งขัน
ประเทศเจ้าภาพ: 9  กัมพูชา  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  เวียดนาม  
วันที่: 8 พฤศจิกายน – 15 ธันวาคม พ.ศ. 2561
ทีม: 10
สถานที่: 12 (ใน 10 เมืองเจ้าภาพ)
อันดับเมื่อสิ้นสุดการแข่งขัน
ชนะเลิศ:  เวียดนาม (สมัยที่ 2)
รองชนะเลิศ:  มาเลเซีย
สถิติการแข่งขัน
จำนวนนัดที่แข่งขัน: 26
จำนวนประตู: 80 (3.08 ประตูต่อนัด)
ผู้ชม: 712,945 (27,421 คนต่อนัด)
ผู้ทำประตูสูงสุด:  อดิศักดิ์ ไกรษร (8 ประตู)
ผู้เล่นยอดเยี่ยม:  เหงียน กวาง หาย
รางวัลแฟร์เพลย์:  มาเลเซีย
← 2016 2020 → 
ฟุตบอลชิงแชมป์แห่งชาติอาเซียน 2018 หรือ เอเอฟเอฟ ซูซูกิ คัพ 2018 ตามชื่อของผู้สนับสนุน เป็นการแข่งขันฟุตบอลชิงแชมป์แห่งชาติอาเซียนครั้งที่ 12 จัดโดยสหพันธ์ฟุตบอลอาเซียน ซึ่งเป็นสหพันธ์ฟุตบอลของเอเชียตะวันออกเฉียงใต้ โดยในปีนี้มีการปรับเปลี่ยนรูปแบบการแข่งขันใหม่ คือจะไม่มีประเทศเจ้าภาพในรอบแบ่งกลุ่ม แต่จะมีทีมที่เข้าเล่นในรอบแบ่งกลุ่ม 10 ทีม แบ่งเป็น 2 กลุ่ม กลุ่มละ 5 ทีม แข่งขันกันแบบพบกันหมด ทีมละ 4 นัด โดยแต่ละทีมจะได้เล่นเป็นเจ้าบ้าน 2 นัด และออกไปเยือนอีก 2 นัด ซึ่งเกิดจากการสุ่ม โดยมีทีมที่จะไปรออยู่ในรอบแบ่งกลุ่มแล้ว 9 ทีม และ 2 ทีมในอันดับสุดท้ายตามการจัดอันดับของการแข่งขันเมื่อปี 2016 มาแข่งกันก่อนในรอบคัดเลือกเพลย์ออฟ เหย้า – เยือน เพื่อหาผู้ชนะเข้าไปแข่งขันในรอบแบ่งกลุ่มต่อไป
ฟุตบอลชิงแชมป์แห่งชาติอาเซียน 2018 แข่งขันรอบคัดเลือกเพลย์ออฟในวันที่ 1 และ 8 กันยายน พ.ศ. 2561 และเริ่มการแข่งขันอย่างเป็นทางการในวันที่ 8 พฤศจิกายน – 15 ธันวาคม ปีเดียวกัน
รอบคัดเลือก

บทความหลัก: ฟุตบอลชิงแชมป์แห่งชาติอาเซียน 2018 รอบคัดเลือก
รอบคัดเลือก > ทีมที่เข้าร่วมการแข่งขัน

| ประเทศ | จำนวนครั้งที่เข้าร่วม | ผลงานที่ดีที่สุด |
| --- | --- | --- |
|  กัมพูชา | 7th | รอบแบ่งกลุ่ม (1996, 2000, 2002, 2004, 2008, 2016) |
|  อินโดนีเซีย | 12th | รองชนะเลิศ (2000, 2002, 2004, 2010, 2016) |
|  ลาว | 11th | รอบแบ่งกลุ่ม (1996 to 2014) |
|  มาเลเซีย | 12th | ชนะเลิศ (2010) |
|  พม่า | 12th | อันดับ 4 (2004), รอบรองชนะเลิศ  (2016) |
|  ฟิลิปปินส์ | 11th | รอบรองชนะเลิศ (2010, 2012, 2014) |
|  สิงคโปร์ | 12th | ชนะเลิศ (1998, 2004, 2007, 2012) |
|  ไทย | 12th | ชนะเลิศ (1996, 2000, 2002, 2014, 2016) |
|  เวียดนาม | 12th | ชนะเลิศ (2008) |
|  ติมอร์-เลสเต | 2nd | รอบแบ่งกลุ่ม (2004) |